ਮੇਰੇ ਨਾਲ ਦੋ ਇਸ ਤਰ੍ਹਾਂ ਦੀਆਂ ਘਟਨਾਵਾਂ ਵਾਪਰ ਚੁੱਕੀਆਂ ਹਨ ਜਿਨ੍ਹਾਂ ਕਰ ਕੇ ਮੈਨੂੰ ਬਹੁਤ ਘ੍ਰਿਣਾ ਮਹਿਸੂਸ ਹੋਈ। 

ਅੱਜ-ਕੱਲ੍ਹ ਸਭ ਦੇ ਫੇਸਬੁੱਕ ਦੇ ਅਕਾਊਂਟ ਹਨ। ਮੇਰਾ ਵੀ ਹੈ। ਪਰ ਮੈਂ ਅਣਜਾਣੇ ਲੋਕਾਂ ਦੇ ਮੈਸੇਜ ਦਾ ਜਵਾਬ ਨਹੀਂ ਦਿੰਦੀ। ਸਿਰਫ ਆਪਣੇ ਦੋਸਤਾਂ ਨਾਲ ਗੱਲ ਕਰਦੀ ਹਾਂ।

ਪਿਛਲੇ ਸਾਲ ਦੀ ਗੱਲ ਹੈ ਜਦੋਂ ਮੈਂ ਐਮ.ਏ. ਦੇ ਪਹਿਲੇ ਸਾਲ ਵਿੱਚ ਪੜ੍ਹ ਰਹੀ ਸੀ।

'ਮੈਂ ਤਾਂ ਬੋਲਾਂਗੀ'

ਇੱਕ ਮੁੰਡੇ ਨੇ ਮੈਨੂੰ ਫੇਸਬੁੱਕ ਤੇ ਮੈਸੇਜ ਭੇਜਣੇ ਸ਼ੁਰੂ ਕਰ ਦਿੱਤੇ। ਮੈਂ ਉਸ ਨੂੰ ਜਾਣਦੀ ਨਹੀਂ ਸੀ ਇਸ ਲਈ ਮੈਂ ਉਸ ਦੇ ਮੈਸੇਜ ਦਾ ਜਵਾਬ ਨਹੀਂ ਦਿੰਦੀ ਸੀ।

ਮਈ ਦੇ ਮਹੀਨੇ ਵਿੱਚ ਮੇਰੇ ਫਾਈਨਲ ਇਮਤਿਹਾਨ ਹੋਣੇ ਸੀ। ਇਮਤਿਹਾਨ ਤੋਂ ਪਹਿਲਾਂ ਮੈਂ ਫੇਸਬੁੱਕ ਖੋਲਿਆ ਤੇ ਵੇਖਿਆ ਕਿ ਉਸ ਮੁੰਡੇ ਦਾ ਮੈਸਜ ਆਇਆ ਹੋਇਆ ਸੀ। 

ਉਸ ਨੇ ਮੈਨੂੰ ਆਪਣੇ ਗੁਪਤ ਅੰਗਾਂ ਦੀਆਂ ਫੋਟੋਆਂ ਭੇਜੀਆਂ ਹੋਈਆਂ ਸੀ।

ਪੁਲਿਸ ਵਿੱਚ ਸ਼ਿਕਾਇਤ ਦੇਣ ਦਾ ਫੈਸਲਾ

ਮੈਂ ਇਹ ਦੇਖ ਕੇ ਇੱਕ ਦਮ ਘਬਰਾ ਗਈ। ਮੈਨੂੰ ਸਮਝ ਨਹੀਂ ਆ ਰਹੀ ਸੀ ਕਿ ਕੋਈ ਇਸ ਤਰ੍ਹਾਂ ਦੀਆਂ ਤਸਵੀਰਾਂ ਕਿਸੇ ਨੂੰ ਕਿਵੇਂ ਭੇਜ ਸਕਦਾ ਹੈ। 

ਮੈਨੂੰ ਬਹੁਤ ਗੁੱਸਾ ਆਇਆ ਅਤੇ ਬੁਰਾ ਵੀ ਲੱਗਿਆ। ਮੈਂ ਸੋਚਿਆ ਇਹ ਮੈਨੂੰ ਕੀ ਦਿਖਾਉਣਾ ਚਾਹੁੰਦਾ ਹੈ। 

ਇਸ ਤੋਂ ਬਾਅਦ ਮੈਂ ਉਸ ਨੂੰ ਮੈਸੇਜ ਕੀਤਾ ਕਿ ਇਹ ਤਸਵੀਰਾਂ ਉਹ ਆਪਣੀ ਮਾਂ ਜਾਂ ਭੈਣ ਨੂੰ ਦਿਖਾਏ। 

ਮੈਂ ਲਿਖਿਆ ਕਿ ਤੇਰੀ ਹਿੰਮਤ ਕਿਵੇਂ ਹੋਈ ਇਸ ਤਰ੍ਹਾਂ ਦੀਆਂ ਫੋਟੋਆਂ ਭੇਜਣ ਦੀ। ਮੈਂ ਉਸ ਨੂੰ ਕਿਹਾ ਕਿ ਮੈਂ ਤੇਰੀ ਪੁਲਿਸ ਵਿੱਚ ਸ਼ਿਕਾਇਤ ਕਰ ਦੇਵਾਂਗੀ। 

ਉਸ ਨੇ ਮੈਨੂੰ ਕਿਹਾ ਕਿ ਉਸ ਨੇ ਗਲਤੀ ਨਾਲ ਇਹ ਫੋਟੋਆਂ ਮੈਨੂੰ ਭੇਜ ਦਿੱਤੀਆਂ। ਮੈਂ ਉਸ ਤੋਂ ਬਾਅਦ ਉਸ ਦੀ ਪ੍ਰੋਫਾਈਲ ਚੈਕ ਕੀਤੀ ਤੇ ਉਹ ਕੋਈ ਮਾਡਲ ਲਗ ਰਿਹਾ ਸੀ। 

ਮੈਂ ਆਪਣੀ ਭੈਣ ਨਾਲ ਗੱਲ ਕੀਤੀ ਅਤੇ ਅਸੀਂ ਇਹ ਫੈਸਲਾ ਕੀਤਾ ਕਿ ਇਸ ਦੀ ਸ਼ਿਕਾਇਤ ਪੁਲਿਸ ਨੂੰ ਕਰਾਂਗੀ।

ਪਰ ਇਸ ਤੋਂ ਪਹਿਲਾਂ ਹੀ ਉਸ ਮੁੰਡੇ ਨੇ ਮੈਨੂੰ ਫੇਸਬੁੱਕ 'ਤੇ ਬਲਾਕ ਕਰ ਦਿੱਤਾ। ਉਸ ਮੁੰਡੇ ਲਈ ਭਾਵੇਂ ਇਹ ਛੋਟੀ ਜਿਹੀ ਗੱਲ ਹੋਵੇ, ਪਰ ਇਸ ਨੇ ਮੈਨੂੰ ਕਈ ਦਿਨ ਤਕ ਪਰੇਸ਼ਾਨ ਕੀਤਾ। 

'ਦੋ ਮੁੰਡਿਆਂ ਨੇ ਮੇਰਾ ਦੁੱਪਟਾ ਖੋਹਣ ਦੀ ਕੋਸ਼ਿਸ਼ ਕੀਤੀ'

ਘਰ ਦੇ ਬਾਹਰ ਨਿਕਲਣਾ ਤਾਂ ਕੁੜੀਆਂ ਲਈ ਔਖਾ ਹੈ ਹੀ। ਮੈਨੂੰ ਯਾਦ ਹੈ ਮੈਂ ਦਸਵੀਂ ਕਲਾਸ ਵਿੱਚ ਸੀ ਅਤੇ ਸਕੂਲ ਤੋਂ ਘਰ ਵੱਲ ਜਾ ਰਹੀ ਸੀ। 

ਗਰਮੀਆਂ ਦੇ ਦਿਨ ਸੀ ਅਤੇ ਸੜਕ 'ਤੇ ਕੋਈ ਨਹੀਂ ਸੀ। ਮੈਂ ਇਕੱਲੀ ਜਾ ਰਹੀ ਸੀ।

ਮੈਂ ਸਕੂਲ ਦੀ ਵਰਦੀ ਪਾਈ ਹੋਈ ਸੀ - ਸਲਵਾਰ-ਕਮੀਜ਼ ਤੇ ਦੁਪੱਟਾ। ਸਾਈਕਲ 'ਤੇ ਜਾਂਦੇ ਦੋ ਮੁੰਡਿਆਂ ਨੇ ਮੇਰਾ ਦੁਪੱਟਾ ਖਿੱਚਣ ਦੀ ਕੋਸ਼ਿਸ਼ ਕੀਤੀ ਅਤੇ ਉਹ ਖੁੱਲ੍ਹ ਗਿਆ। 

ਮੈਨੂੰ ਬੁਰਾ ਲੱਗਿਆ ਅਤੇ ਮੈਂ ਉਨ੍ਹਾਂ 'ਤੇ ਗੁੱਸਾ ਕੀਤਾ। ਪਰ ਉਹ ਭੱਜ ਗਏ।

ਹੁਣ ਮੈਂ ਧਿਆਨ ਰਖਦੀ ਹਾਂ ਕਿ ਜਦੋਂ ਵੀ ਮੈਂ ਸੜਕ 'ਤੇ ਹਾਂ, ਪੂਰੇ ਆਤਮਵਿਸ਼ਵਾਸ ਨਾਲ ਤੁਰਾਂ।

ਮੇਰੇ ਹਾਵ-ਭਾਵ ਇਸ ਤਰ੍ਹਾਂ ਦੇ ਹੁੰਦੇ ਹਨ ਕਿ ਮੁੰਡਿਆਂ ਨੂੰ ਪਤਾ ਲੱਗ ਜਾਵੇ ਕਿ ਜੇ ਇਸ ਕੁੜੀ ਨੂੰ ਕੁਝ ਕਿਹਾ ਤੇ ਕਰਾਰਾ ਜਵਾਬ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਮੈਂ ਤਾਂ ਬੋਲਾਂਗੀ - 5: 'ਉਸ ਨੇ ਆਪਣੀਆਂ ਨੰਗੀਆਂ ਤਸਵੀਰਾਂ ਮੈਨੂੰ ਭੇਜੀਆਂ'